Rand Water bly stabiel tydens beurtkragArgieffoto Rand Water het Woensdag gesê hul grootmaat waternetwerk, wat water aan verbruikers verskaf, bly stabiel tydens beurtkrag en hulle bestuur die aanvraag soos normaal. Die instansie monitor enige moontlike impak as gevolg van beurtkrag. Justice Mohale, skakelbeampte, het gesê sekere munisipaliteite in die Johannesburg-gebied het elektrisiteitsinfrastruktuurprobleme ondervind, maar dit hou geen risiko in vir Rand Water se netwerk nie. “Indien beurtkragvlakke verhoog of verleng sal word, sal Rand Water betyds die impak daarvan op die stelsel bekend maak,” het Mohale bygevoeg. “Ons neem kennis dat sommige munisipaliteite reeds hul verbruikers in kennis gestel het om hul waterverbruik in dié verband te verminder. Ons benadruk dié versoek.”